La Basa Całifòrnia Sud el ze uno dei 31 stai federałi dei Stati Unii Mesegani. Ponesta inte ła parte nord-osidentałe del paeze, ła òcupa ła parte verso sud del 28º parałeło de ła penìzoła de Basa Całifòrnia. Ła ze bagnada verso òvest e verso sud da l'Osèano Pasìfego, verso est dal Mare de Cortés mentre ła confina verso nord col stato de ła Basa Całifòrnia El stato el se estensiona su de na superfise de 75.675 chiłòmetri cuadri, ocupando el 3,8% del teritòrio nasionałe. Inte ła parte nord ghe ze łe lagune de San Ignacio e de Ojo de Liebre, siti de reprodusion de ła bałena griza. Là arente ghe ze el dezerto del Vizcaíno el cuało el ga drento de ła Reserva de ła biosfera de El Vizcaíno. I fa parte de ła Basa Całifòrnia Sud racuante ìzołe de l'Osèano Pasìfego e racuante inte el Mare de Cortés L'orografia de ła Basa Całifornia Sud ła ze formada da łe seventi cadene montagnoze: El conpleso volcànego de łe Tre Vèrzeni, che łe forma ła caena sud de ła Siera de San Borja; La Sierra de la Giganta, caena che ła core drio de ła costa del Golfo de Całifòrnia verso sud de łe Tre Vèrzeni La Sierra la Laguna, che inte l'estremità sud de ła Basa Całifornia del Sud ła forma na caena de montagne izołae che łe riva ai 2406 m; La Sierra Vizcain, altra caena izołada che ła salta-fora inte el Pasìfego intrà Ponta Eugenia e Ponta Abreojos.